АҞӘА, лаҵара 5 - Sputnik. Урыстәыла аиҳабыра рашәара 5 инаркны нанҳәа 31 рҟынӡа ахаџьа атәыла иалганы аҭира азин ҟанаҵом, абри атәы аанацҳауеит РИА Новости азинтә информациа аинтернет-портал аҿы икьыԥхьу ақәҵара шьаҭас ишаны.
Адокумент инақәыршәаны арахь иаҵанакуеит ахаџьа рыци илагоу ахаџьеи.
Аамҭала ахаџьа аекспорт аанкылазарц ажәалагала ҟанаҵеит Ақыҭанхамҩа аминистрра, ахәԥсақәа рышьҭыҵра-рылаҟәра алмыршаразы.
Росстат адыррақәа рыла мшаԥы 19 рзы кьылак ахаџьа ахәԥса 96 мааҭ иҟан. Ари 25,1 процент рыла еиҳауп ҵыԥх аасҭа (76,75 мааҭ кьылак азы).
Аусбарҭаҿы ирҳәоит иахьазы иҟоу ахрыӷ-лыҵ ауааԥсыра рҭахрақәа ирықәшәоит ҳәа.